سرانان (آن لائن) سرانان بازار اٹ یوٹیلٹی اسٹور مفننگ آن الس ءِ خوار مننگ اٹی ءِ‘ دا ہیت آتے سرانان بازار اٹ دیوان اسے ناوخت آ پاکستان مسلم لیگ( ن) نا ضلعی صدر انجمن تاجران سرانان نا صدر سید ظاہر آغا‘ مسکوہی ڈپٹی چیئرمین مولوی سید عمرجان آغا‘ قبائلی راہشون حاجی شمس اللہ کاکڑ‘ چیئرمین حاجی حبیب اللہ ہیت وگپ کرسا کریر۔ او پاریرکہ داکان مست سرانان اٹ یوٹیلٹی اسٹور اس ئس ولے اودے چٹفسا سرانان نا الس تون بیداد کننگا‘ دا کبینی نادور اٹ و روچہ مبارک نا تُو اٹ حکومت ناکنڈآن غریب آتیکن ریلیف تننگانے ولے سرانان نا الس بازار اٹ یوٹیلٹی اسٹور مفننگ ناسوب آن دا ریلیف آن محروم ءِ ہراکہ گڑتی ناسوب ءِ۔ او پاریر کہ کیہی چنکا چنکا شار تے ٹی ارا مسہ یوٹیلٹی اسٹور اریر ولے کوئٹہ چمن شاہراہ غا ساڑی سرانان کون آ اہم انگا شار اٹ اسہ یوٹیلٹی اسٹور مفننگ دا جاگہ ناالس تون بیدادی اسے۔
